**СОЛИҚ ҚАРЗИНИ УНДИРИШ**

**Режа:**

1. *Ўзбекистонда солиқ ислоҳотлари ва бюджет тушумларини шакллантиришда солиқларнинг тутган ўрни*
2. *Солиқ қарзи тушунчаси ва солиқ қарзини ундириш усуллари*
3. *Юридик ва жисмоний шахслардан солиқ қарзини ундириш тартиблари*
4. *Солиқ қарзини ундириш амалиётини такомиллаштириш* *(2-слайд)*

Сўнгги йилларда юртимизда солиқ юкини камайтириш, тадбиркорлик фаолияти субъектларига солиқ имтиёзларини бериш, солиқ тўловчиларга енгилликлар яратиш борасида кенг кўламли ишлар амалга оширилди. Хусусан, 2017-2021 йиллар давомида солиқ турлари 16 тадан  
9 тага камайтирилди, назорат шакллари 13 тадан 2 тага қисқартирилди, мол-мулк солиғи, даромад солиғи ва ижтимоий солиқлар ставкалари  
2 баробарга, ҚҚС (қўшилган қийман солиғи) 20% дан 15% га туширилди, солиқ мажбуриятларини ўз вақтида ихтиёрий бажарилиш даражаси 80%дан 95% ошди. “Economic freedom” иқтисодий эркинлик рейтингидага “Tax burden” солиқ юки индикатори бўйича кўрсатгич 90.7 баллдан 92.4 баллга кўтарилди (<https://soliq.uz/press-services/infographics>). *(3-слайд)*

2020 йил 31 декабрь ҳолатига бюджетга солиқлар ва йиғимлардан жами 103,6 трлн. сўм тушган бўлса, бу кўрсатгич 2021 йил 31 декабрь ҳолатига 127,9 трлн. сўмни ташкил қилган. Ушбу тушумлардаги энг кўп улуш юридик шахслардан олинадиган фойда солиғига (38,4 трлн.) ва қўшилган қиймат солиғига (25,6 трлн.) тўғри келади (<https://soliq.uz/press-services/infographics>). *(4-слайд)*

2022 — 2026 йилларга мўлжалланган Янги Ўзбекистоннинг тараққиёт стратегиясида:

* 2026 йил бориб тадбиркорлик субъектларига солиқ юкламасини ялпи ички маҳсулотнинг 27,5 фоизидан 25 фоизи даражасига камайтириш;
* Давлат бюджети тақчиллигини қисқартириш ва 2023 йилдан ялпи ички маҳсулотга нисбатан унинг 3 фоиздан ошиб кетмаслигини таъминлаш вазифалари қўйилди (<https://lex.uz/uz/docs/5841063>).  
  *(5-слайд)*

Солиқ мажбуриятини ўз вақтида бажариш ҳар қандай шахс учун унинг зиммасидаги солиқ юкини бартараф қилишга, молиявий санкциялар қўлланилишини олдини олишга, қўшимча йўқотишларга дуч келмасликка имкон беради.

Иқтисодиётнинг ривожланиши билан солиқ ҳуқуқи нормалари ҳам такомиллашмоқда. Солиқ ставкалари ва солиқларни тўлаш манбалари ўзгармоқда, декларацияларни тақдим этиш ва мажбуриятни бажариш тартиби ва муддатлари қайта кўриб чиқилмоқда. Бироқ, солиқлар ва йиғимларни тўлаш борасидаги ҳуқуқбузарликлар тўлиқ бартараф қилинди, деб айта олмаймиз.

Умуман, тўланмаган солиқ қарзи давлат иқтисодиётини беқарорлаштирувчи омилларидан бири саналади ва давлатнинг пул ресурслари камайишидаги асосий манба сифатида эътироф қилиш мумкин.

Ўзбекистон Республикаси Конституциясининг 63-моддасида Фуқаролар қонун билан белгиланган солиқлар ва йиғимларни тўлаши шарт.

Солиқ ва йиғимлар адолатли бўлиши ҳамда фуқароларнинг конституциявий ҳуқуқларини амалга оширишига тўсқинлик қилмаслиги керак. *(6-слайд)*

Бевосита солиқ қарзи тушунчасига тўхталадиган бўлсак, солиқ қарзи фақат солиқларнигина ўз ичига олмайди. Солиқ қарзи деганда, ҳисобланган ва белгиланган муддатларда тўланмаган **солиқлар ва йиғимлар**, шунингдек тўланмаган **молиявий санкциялар** ва **пенялар** тушунилади. Демак, ушбу атама солиқлардан ташқари йиғимлар, молиявий санкциялар ва пеняларни ҳам қамраб олади. Солиқ қарзини ундириш **усуллари**га қуйидагилар киради**:**

* талабнома юбориш орқали (фақат юридик шахс ва ЯТТлар учун);
* Суд буйруғи ёки даъво тартибида;
* Банкротлик тўғрисидаги иш доирасида.  *(7-слайд)*

Солиқ қарзини узишда муайян кетма-кетликка риоя қилинади. Дастлаб солиқлар суммаси, ундан сўнг ҳисобланган пенялар, ундан кейин эса жарималар тўланиши лозим бўлади. *(8-слайд)*

Солиқ қонунчилиги солиқ қарзини ундириш масаласида юридик шахслар учун алоҳида, жисмоний шахслар учун алоҳида талабларни белгилайди. Юридик шахслар ҳисобрақамлар орқали тегишли операциялар амалга ошириши, тадбиркорлик фаолитидан олинадиган даромадларга эга бўлиши ва жисмоний шахслар эса ундирув қаратиш мумкин бўлмаган мол-мулкка эгалик қилиш уларга алоҳида қоидалар ишлаб чиқиш лозимлигини тақозо қилади.

Якка тартибдаги тадбиркорларнинг солиқ қарзи юридик шахслар учун белгиланган шартларга риоя қилган ҳолда ундирилади.

Агар солиқ тўловчи юридик шахс ёки ЯТТда тўланмаган солиқ қарзи мавжуд бўлса, солиқ органи унга солиқларни тўлаш муддати ўтганидан кейин **уч кундан кечиктирмай** солиқ қарзини узиш тўғрисида **талабнома** юборади. Солиқ қарзини узиш тўғрисидаги талабнома солиқ тўловчига у ҳисобда турган солиқ органи томонидан юборилади. *(9-слайд)*

Солиқ қарзини узиш тўғрисидаги талабнома юридик шахс, якка тартибдаги тадбиркор томонидан олинган кундан эътиборан **ўттиз календарь кун** ичида бажарилиши лозим. Агар ушбу муддатда қарз тўланмаса, юридик шахсдан ёки якка тартибдаги тадбиркордан солиқ қарзини ундириш дастлаб унинг **банк ҳисобварақларидаги пул маблағлари ҳисобидан**, улар етишмаган тақдирда эса мазкур шахснинг бошқа мол-мулки ҳисобидан амалга оширилади. Банк ҳисобварақларидаги пул маблағлари ҳисобидан ундириш имкони бўлмаганда, қарздорнинг даромадлари **бошқа шахсларнинг** банкдаги ҳисобварақларига келиб тушган бўлса, шу шахслардан ундирилиши мумкин қисмида бошқа шахслардан ундирилиши мумкин. *(10-слайд)*

Солиқ кодексининг 120-моддасига асосан, дастлаб тўланмаган солиқ қарзи *банк кафолати, кафиллик ёхуд гаров билан таъминланган бўлса*, солиқ тўловчи солиқлар бўйича солиқ қарзини узмаган ёки тўлиқ узмаган тақдирда, солиқ органи солиқ қарзининг тўланмаган суммасини тегишлича банк кафолатини берган *банкдан*, *кафилдан* ёхуд *гаровга қўйилган мол-мулк қийматидан* ундириши шарт.

Ундан сўнг, юридик шахсдан ёки ЯТТнинг солиқ қарзи *дастлаб унинг банк ҳисобварақларидаги пул маблағлари* ҳисобидан, улар етишмаган тақдирда эса мазкур шахснинг *бошқа мол-мулки ҳисобидан* амалга оширилади

Ундан кейин эса, бошқа мол-мулк ҳисобидан ундиришнинг имкони бўлмаса, ундирув бошқа шахсларнинг банкдаги ҳисобварақларига келиб тушган солиқ тўловчининг даромадлари ёки солиқ текшируви ўтказилишидан олдин бошқа шахсларга берилган мол-мулкларга қаратилади.

**Юқорида кўрсатилган солиқ қарзини ундириш суд тартибида амалга оширилади.** *(11-слайд)*

**Солиқни суд тартибида ундириш қуйидаги ҳолларда ҳам амалга оширилади, агар солиқни тўлаш мажбурияти:** (Солиқ кодексининг  
120-моддаси)

1. солиқ органи томонидан *битимни тавсифлашни, солиқ тўловчининг мақомини ёки фаолияти хусусиятини ўзгартиришга* асосланган бўлса;
2. ўзаро алоқадор шахслар ўртасида битимлар тузилиши муносабати билан *трансферт нарх белгилаш чоғидаги солиқ назорати натижаларига* кўра юзага келган бўлса. *(12-слайд)*

Солиқ кодексининг 121-моддасига мувофиқ, солиқ қарзини ундириш — ундирувни **банк ҳисобварақларидаги пул маблағларига**  
(шу жумладан, *корпоратив карталардаги пул маблағларига*) қаратиш йўли билан мажбурий тартибда амалга оширилади.

Солиқ қарзини ундириш банкка ҳисобварақлардан зарур пул маблағларини ҳисобдан чиқариш ва бюджетга ўтказиш учун *инкассо топшириқномасини электрон шаклда* юбориш йўли билан амалга оширилади.

Солиқ органининг инкассо топшириқномаси солиқ тўловчининг ҳисобварағига солиқни тўлаш учун белгиланган муддат тугагач *уч иш кунидан кечиктирмай қўйилади.*

Инкассо топшириқномаси банк томонидан фуқаролик тўғрисидаги қонунчилигида белгиланган тўловлар навбатини ҳисобга олган ҳолда банк томонидан сўзсиз бажарилиши шарт. *(13-слайд)*

**Қуйидаги ҳолларда солиқ органлари инкассо топшириқномаларини чақириб олиш тўғрисида қарор қабул қилади:** (Солиқ кодексининг 121-моддаси)

1. солиқ қарзига нисбатан кечиктириш ёки бўлиб-бўлиб тўлаш имконияти тақдим этилганда;
2. солиқ қарзи узилганда, шу жумладан ортиқча тўланган ёки ортиқча ундирилган суммалар ҳисобга олиниши муносабати билан солиқ қарзи узилганда;
3. ундирилиши умидсиз деб эътироф этилган солиқ қарзи ҳисобдан чиқарилганда;
4. тақдим этилган аниқлаштирилган солиқ ҳисоботи бўйича солиқ ва пеня суммалари камайтирилганда. *(14-слайд)*

Солиқ кодексининг 124-моддасига асосан, **валюта ҳисобварақларидан солиқ қарзини ундиришнинг ўзига хослиги кўрсатилган**. Хусусан, солиқ қарзини ундириш миллий валютадаги депозит ҳисобварақларда маблағлар етарли бўлмаган тақдирда  
эса — мажбуриятга эга шахснинг *чет эл валютасидаги депозит ҳисобварақларидан* амалга оширилиши мумкин.

Солиқ қарзи Марказий банкнинг *валюта сотиладиган санада белгиланган курси* бўйича миллий валютада ундириладиган суммага эквивалент суммада амалга оширилади.

Солиқ органининг раҳбари (раҳбар ўринбосари) инкассо топшириқномаси билан бир вақтнинг ўзида *банкка мажбуриятга эга шахснинг валютасини сотиш учун топшириқнома юборади.* Чет эл валютасини сотиш билан боғлиқ харажатлар шу мажбуриятга эга шахснинг ҳисобидан амалга оширилади.

Инкассо топшириқномаси банк томонидан инкассо топшириқномаси олинган кундан кейинги *бир операция кунидан* кечиктирмай, валюта ҳисобварақларидан ундиришда эса — *икки операция кунидан* кечиктирмай бажарилади. *(15-слайд)*

**Солиқ тўловчилар консолидациялашган гуруҳи иштирокчиларининг банк ҳисобварақларидаги пул маблағлари ҳисобидан солиқ қарзини ундиришда** (Солиқ кодексининг 122-моддаси)

* Биринчи навбатда солиқ тўловчилар консолидациялашган гуруҳи *масъул иштирокчисининг пул маблағлари* ҳисобидан амалга оширилади.
* Масъул иштирокчисининг банк ҳисобварақларида солиқ қарзининг бутун суммасини ундириш учун пул маблағлари етарли бўлмаса ёки умуман бўлмаса, ундирилмай *қолган суммани ундириш ушбу консолидациялашган гуруҳ қолган иштирокчиларининг банклардаги пул маблағлари* ҳисобидан амалга оширилади.
* *Солиқ органи* солиқ тўловчилар тўғрисидаги ўзида мавжуд бўлган ахборот асосида солиқ тўловчилар консолидациялашган гуруҳи иштирокчиларининг банк ҳисобварақларидаги пул маблағлари ҳисобига ундириш амалга ошириладиган таркибини, шунингдек олдинги иштирокчиларнинг банкдаги ҳисобварақларида пул маблағлари етарли бўлмаган тақдирда, ушбу иштирокчилардан бундай *ундиришнинг кетма-кетлигини мустақил равишда белгилайди. (16-слайд)*

**Мажбуриятга эга шахснинг мол-мулки ҳисобидан** солиқ қарзини ундириш қуйидагиларга нисбатан ушбу *кетма-кетликда* амалга оширилади:

* ундирув қаратилмаган *нақд пул маблағларига* нисбатан;
* маҳсулотлар (товарлар) ишлаб чиқаришда бевосита иштирок этмайдиган мол-мулкка, хусусан, *қимматли қоғозлар, валюта қимматликлари, ишлаб чиқаришга мўлжалланмаган бинолар, енгил автотранспорт, хизмат хоналарининг дизайни ашёларига* нисбатан;
* *тайёр маҳсулотларга (товарларга*), шунингдек ишлаб чиқаришда иштирок этмайдиган ва (ёки) бевосита иштирок этишга мўлжалланмаган бошқа моддий қимматликларга нисбатан;
* ишлаб чиқаришда бевосита иштирок этиш учун мўлжалланган хом ашё ва материалларга нисбатан, шунингдек *дастгоҳлар, ускуналар, бинолар, иншоотлар* ва бошқа асосий воситаларга нисбатан;
* бошқа шахсларга эгалик қилиш, фойдаланиш ёки тасарруф этиш шартномаси бўйича ушбу мол-мулкка бўлган мулк ҳуқуқи уларга ўтказилмаган ҳолда топширилган мол-мулкка нисбатан, агар солиқни тўлаш бўйича мажбуриятнинг бажарилишини таъминлаш учун бундай *шартномалар бекор қилинган ёки ҳақиқий эмас деб топилган бўлса*;
* *бошқа мол-мулкка нисбатан*, бундан якка тартибдаги тадбиркор ёки унинг оила аъзолари кундалик шахсий фойдаланиши учун мўлжалланган, қонунчиликка мувофиқ белгиланадиган бошқа мол-мулк мустасно.  
  *(17-слайд)*
* Қарздорнинг мол-мулки ҳисобидан солиқ қарздорлигини ундириш **суд тартибида** амалга оширилади. Солиқ тўловчи томонидан солиқ қарздорлиги *тан олинса*, *солиқ органи раҳбарининг (раҳбар ўринбосарининг) қарорига* биноан солиқ қарзи бўйича мажбуриятга эга шахснинг мулки ҳисобидан *солиқ қарздорлиги ундирилиши мумкин.*
* Солиқ қарзини ундириш тўғрисида қарор чиқарилган кундан эътиборан *уч иш куни ичида* тегишли қарорни қоғозда ёки электрон шаклда ижро этиш учун *мажбурий ижро этувчи давлат органига юборилиши керак.*
* Ижро ҳаракатлари **икки ой давомида** амалга оширилади. *(18-слайд)*

**Солиқ қарзини солиқ тўловчилар консолидациялашган гуруҳи иштирокчиларининг бошқа мол-мулки ҳисобидан ундиришда** (Солиқ кодексининг 124-моддаси)

* Биринчи навбатда мазкур консолидациялашган гуруҳ *масъул иштирокчисининг* Солиқ кодекснинг 122-моддасига мувофиқ ундирувга қаратилмаган *нақд пул маблағлари ва банклардаги пул маблағлари* ҳисобидан амалга оширилади.
* Солиқ тўловчилар консолидациялашган гуруҳининг масъул иштирокчисида Солиқ кодекснинг 122-моддасига мувофиқ ундирувга қаратилмаган нақд пул маблағлари ва банклардаги пул маблағлари етарли бўлмаган ёки умуман бўлмаган тақдирда, солиқни ундириш мазкур гуруҳнинг *бошқа аъзоларидан уларнинг нақд пул маблағлари ҳамда банклардаги пул маблағлари* ҳисобидан амалга оширилади. *(19-слайд)*

Юқоридаги процедуралар солиқ қарзини ундиришни таъминлай олмаса, солиқ органи қарздорликни суд орқали ундириш чораларини кўриши лозим бўлади. Солиқ мажбурияти бўйича даъво қилиш муддати, натижаларига кўра солиқ мажбурияти аниқланадиган солиқ даври тугаганидан кейин беш йилни ташкил этади. *(20-слайд)*

Солиқ қарзини ундиришни юридик шахсларнинг ва фуқароларнинг мол-мулкига қаратиш тўғрисида талаб билдирилган бўлса, **суд буйруғи** судья томонидан берилади.Суд буйруғини бериш тўғрисидаги ариза судга ёзма шаклда, судловга тегишлиликнинг умумий қоидалари бўйича берилади. Суд буйруғи у берилганидан сўнг **ўн кунлик муддат** ўтгач қонуний кучга киради.

Суд буйруғи ижро ҳужжати кучига эга ва у суд ҳужжатларини ижро этиш учун белгиланган тартибда ижро этилиши лозим. *(21-слайд)*

Суд буйруғини беришни рад этиш ўша талабни **даъво тартибида** тақдим этиш имкониятига тўсқинлик қилмайди. Солиқ тўловчи ва солиқ органи ўртасидаги солиқ қарзини ундириш билан боғлиқ низолар даъво тартибида кўриб чиқилади. *(22-слайд)*

Бюджетга маблағларни ундириш учун ижро варақаси қарздор турган жойдаги давлат ижрочисига суд ҳужжати қонуний кучга кирганидан сўнг *беш кун ичида* юборилади.

Ижро ҳаракатлари ва ижро ҳужжатининг талаблари ижро ҳужжатининг ихтиёрий ижро этилиши учун белгиланган муддат тугаган кундан эътиборан **кўпи билан икки ой муддат ичида** давлат ижрочиси томонидан амалга оширилиши ва ижро этилиши керак. *(23-слайд)*

Агар жисмоний шахснинг солиқ қарзи умумий суммаси **бир миллион сўмдан** ошса, ундириш тўғрисидаги ариза солиқ органи томонидан судга берилади. Ундириш тўғрисидаги судга тақдим қилинган аризага солиқ органининг талабномани таъминлаш тартибида жавобгарнинг **мол-мулкини хатлаш ҳақидаги илтимосномаси** илова қилиниши мумкин. *(24-слайд)*

Солиқ қарзини жисмоний шахснинг мол-мулки ҳисобидан ундириш *кетма-кетлиги* қуйидаги тартибда бўлади:

1. Банк ҳисобварақларидаги пул маблағларига;
2. Нақд пул маблағларига;
3. Бошқа шахсларга шартнома бўйича эгалик қилишга, фойдаланишга, тасарруф этишга берилган мол-мулкка
4. Бошқа мол-мулкка. *(25-слайд)*

Ижро ҳужжатлари бўйича ундирув қарздор жисмоний шахсга мулк ҳуқуқи асосида тегишли бўлган ёки унинг умумий мулкдаги улуши бўлган ягона уйга (квартирага), агар қарздор ва (ёки) унинг оила аъзолари унда доимий равишда яшаётган бўлса қаратилмайди. (<https://lex.uz/docs/1470263#1470341> ). *(26-слайд)*

Солиқ органларининг юридик шахсларга ва якка тартибдаги тадбиркорларга нисбатан молиявий санкциялар қўлланилишини назарда тутувчи қарорлари бўйича молиявий санкциялар суммаларини ундириш солиқ органлари томонидан мустақил тарзда амалга оширилади. Ихтиёрий равишда тўланмаган молиявий санкциялар суд тартибида ундириб олинади. *(27-слайд)*

Қуйидаги ҳолатларда солиқларни **ундириш имкони бўлмайди ва умидсиз солиқ қарзи** деб эътироф этилади:

* юридик шахс ёки ЯТТ банкрот деб топилиши ёки тугатилиши оқибатида мол-мулк етарли бўлмаганда;
* жисмоний шахс вафот этганда ёки жисмоний шахс вафот этган деб эълон қилинганда — унинг мол-мулки етарли бўлмаганда;
* солиқ қарзини ундиришнинг белгиланган муддати (5 йил) ўтиши муносабати билан уни ундириш имкониятини йўқотганда;
* чет эл юридик шахси солиқ органидан ҳисобдан чиқарилганда — доимий муассасанинг мол-мулки етарли бўлмаганда. *(28-слайд)*

Банкротлик ишида аксарият вазиятларда солиқдан бўлган қарздорликлар қопланмасдан қолади. Қарздорга нисбатан қўзғатилган банкротлик ишида *келишув битимини тузиш, қарздорнинг тўлов қобилиятини тиклаш орқали* солиқ қарздорлиги тўлиқ ундирилиши мумкин.

Агар қарздор банкрот деб топилиб, унинг мол-мулки сотувга қўйилса, *солиқ қарздорлиги иш ҳақи бўйича ва шартномалардан келиб чиқувчи талаблар қаноатлантирилгандан сўнг қопланади*.

Мол-мулк етарли бўлмаса, солиқ қарздорлиги ундирилмайди ва қарздор корхона давлат рўйхатидан чиқиб кетади. *(29-слайд)*

**Солиқ қарзини ундириш амалиёти ва механизмларини такомиллаштириш**

Хорижлик олим **Michael Brostek** солиқ қарзини ундирилишининг самарадорлигини ошириш бўйича қуйидаги омилларини кўрсатиб ўтади:

* мамлакатда солиқ қарзи суммаларининг пайдо бўлишига йўл қўйишни олдини олишда солиқ юкини пасайтириш келажакда солиқ қарздорликлари камайишига олиб келади;
* муддатида тўланмаган солиқлар ва йиғимларни ундириш стратегияси фақат белгиланган давр мобайнида ўз ижобий натижасини беради. *(30-слайд)*

**С.Н. Алихин ва Д.А. Левачеваларнинг илмий тадқиқотларида қуйидаги таклифларни илгари суради:**

солиқ қарзини ундириш солиқ базасини кенгайтириш билан биргаликда уни солиқ тўловчидан ундириш мураккаблигини ва солиқ қарзига эга бўлган *тадбиркорлик субъектларининг молиявий ҳолатидан келиб чиқиб ундириш* механизмни ишлаб чиқиш керак. *(31-слайд)*

**С.Н. Алихин** ва **Д.А. Левачевалар**нинг илмий тадқиқотларида солиқ қарзини ундириш *тадбиркорлик субъектларининг молиявий ҳолатидан келиб чиқиб ундириш* механизмни ишлаб чиқиш кераклигини таъкидланади. *(32-слайд)*

Германияда солиқ қарзларидан воз кечиш ҳолатлари кўп учрайди. Бу айниқса кичик тадбиркорлик субъектларига тўғри келади. Лекин бундай имконият кичик тадбиркорлик субъектлари келажакда ишлаб кетишига ишонч ҳосил қилинганда берилади. Яъни ушбу тадбиркорларнинг рақобатбардош ишлаб чиқариш ёки хизмат кўрсатиш фаолиятига эга эканлиги, ўзига хос бизнес лойиҳалар мавжуд бўлган ҳолатларда солиқ қарзларидан воз кечилиши мумкин. *(33-слайд)*

Ривожланган давлатлар амалиётида (Австралия, Буюк Британия, Италия, Сингапур) солиқ қарзини мажбурий ундириш билан шуғулланадиган хусусий компаниялар (аутсорсинг) алоҳида кўзга ташланади. Солиқ органлари ушбу компаниялар билан доимий равишда ҳамкорликда фаолият кўрсатади. Солиқ ҳисоботларини топширишдан тортиб, солиқларни ҳисоблаш ва ундириш жараёнларида улар бевосита иштирок этади ва бу солиқ органларининг фаолиятини оптималлаштиришга хизмат қилади. Солиқ қарзларини ундириш функциясини аутсорсингларга ўтказиш бўйича Австралия амалиёти энг муваффақиятли деб ҳисобланади. Дастлаб, 2007 йилда 4 та аутсорсинг агентлиги билан солиқ органлари ўртасида шартнома тузилган. Уларга катта бўлмаган суммадаги солиқ қарзларини ундириш ваколатлари берилди ва аста-секинлик билан ушбу механм ўз самарасини кўрсатди. Хозирда ушбу компаниялар Австралиядаги жами солиқ қарзининг учдан бир қисмини ундириб бермоқда. *(34-слайд)*

Баъзи давлатларда солиы қарзларини ундириш вазифаси махсус органга юклатилган. Масалан, Швеция ва Чилида солиқ қарзларини йиғиш билан шуғулланадиган алоҳида ижро этувчи орган мавжуд (асосий солиқ органидан ташқари). Иқтисодий ҳамкорлик ва тараққиёт ташкилотига (ОЭСР) аъзо давлатлар солиқ қарзини ундириш учун сезиларли кадрлар ресурсидан фойдаланади, яъни бу кадрлар жами солиқ хизматчиларининг 10-15% ни қамраб олади. Таққослайдиган бўлсак, солиқ қарзини ундириш учун махсус ижро органи фаолиятини йўлга қўйган Швецияда  
бу кўрсатгич 2%ни ташкил қилади. *(35-слайд)*